DESTINATARIS

 Aquest projecte va adreçat als alumnes de P-5 del CEIP Santa Perpètua, més concretament, a la classe dels lleons. Està composta per 23 infants, dels quals 10 són nens i 13 són nenes. Degut a que ens trobem ja al segon semestre de curs, la relació entre els infants i la mestra és molt bona i en general és una classe força autònoma, molt motivada, inquieta i predisposada a participar en totes les activitats. A més, els hi agraden tot tipus de tasques que impliquin la utilització de recursos TIC i també gaudeixen molt amb les activitats orals, encara que hi ha un grup que els hi costa una mica participar. Així mateix, a la classe trobem dos nivells maduratius; hi ha un grup majoritari molt madur i la resta té un ritme de treball força homogeni. També tenim un nen amb una discapacitat auditiva lleu, per tant, les activitats presentades en aquest projecte no requereixen cap tipus d’adaptació, únicament es tindran en compte les següents orientacions perquè pugui gaudir de les activitats proposades en aquest projecte: >
 * Estarem atents per parlar-li de front i a la seva altura, de manera que pugui fer lectura labial. Li parlarem a poc a poc, sense exagerar i amb expressions facials. [[image:LEON.jpg width="154" height="150" align="right"]]
 * El situarem sempre en les taules més properes a la mestra.
 * Li donarem models adequats del llenguatge sense fer simplificacions.
 * Intentarem afavorir la relació interpersonal i intrapersonal amb els companys.
 * Utilitzarem el reforç positiu per tal de millorar la seva autoestima.